section_heading: Povijest
paragraph_text: Počeli nastupima po Osijeku i okolici. Nakon nekoliko mjeseci postojanja dogodile su se nesuglasice između Zlatka i Rajka, te je odlučeno da se rastanu sa Zlatkom. Ubrzo nakon toga Zlatko je dobio ponudu od Korni grupe i otišao u Beograd. Zlatkovim odlaskom mjesto pjevača ostalo je upražnjeno, pa su ga podijelili Rajko i Veseli. Iako su ostali bez člana osjećalo se veće jedinstvo i činilo se da su kompletniji. Nesumljivo su i bolje funkcionirali. Razlog tomu možda je bio što je Zlatko bio najstariji i najiskusniji član grupe s već objavljenom autorskom pjesmom "Čerge" dvije godine ranije (1969.), te je kao autoritet sputavao ostale, osim vjerojatno Veselog koji je i već kao šesnaestogodišnjak imao zavidan staž na glazbenoj sceni. Veseli je predložio preseljenje sastava u Zagreb gdje bi vjerojatno imao veće šanse za uspjeh. To se i dogodilo. Počele su ozbiljne turneje po cijeloj Yugoslaviji, koncerti su svirani rijetko pred manje od tisuću ljudi. Dobili su i prvu ponudu od diskografske kuće, Suzy - CBS, koja je u to vrijeme bila nova na tržištu. Prvi singl "Nebeski dar" bio je instant hit, na vrhovima top lista i sve je izgledalo ružičasto. Pjesma su dobili od Alberta Krasnićia, bivšeg basista osiječkih Dinamita.